23. jūnijs

23. jūnijs ir 174. gada diena (garajā gadā 175. diena). Līdz gada beigām ir 191 diena.

Vārda dienas 
Līga

Notikumi 
 1894. gads — Sorbonā, Parīzē pēc barona Pjēra de Kubertēna iniciatīvas dibināta Starptautiskā Olimpiskā komiteja.
 1919. gads — Latvijas brīvības cīņas: Cēsu kaujas beidzās ar Igaunijas un Latvijas spēku uzvaru, ieņemot Cēsis.
 1941. gads — Lietuvas Aktīvistu Fronte pasludināja Lietuvas neatkarību no Padomju Savienības, ko pēc dažām nedēļām pārtrauca vācu okupācija.
 1972. gads — Votergeitas skandāls: ASV prezidents Ričards Niksons un Baltā nama biroja vadītājs H. R. Holdemens telefonsarunā apsprieda, kā apturēt CIP un FIB izmeklēšanu; šīs sarunas ieraksts vēlāk iznīcināja Niksona politisko karjeru.
 1990. gads — Moldova pasludināja neatkarību no Padomju Savienības.
 2016. gads — Breksits: Apvienotās Karalistes iedzīvotāji ar 52% balsu par referendumā izlēma par izstāšanos no Eiropas Savienības.

Dzimuši 
 1668. gads — Džambatista Viko (Giambattista Vico), itāliešu filozofs un vēsturnieks (miris 1744. gadā)
 1703. gads — Marija Leščiņska (Marie Leszczyńska), Francijas karaliene (mirusi 1768. gadā)
 1763. gads — Žozefīne de Boarnē (Joséphine de Beauharnais), Francijas imperatore (mirusi 1814. gadā) 
 1875. gads:
 Normens Pričards (Norman Pritchard), britu—indiešu vieglatlēts, pirmais Indijas olimpiskais medaļnieks (miris 1929. gadā)
 Šarls Trefels (Charles Treffel), franču ūdenspolo spēlētājs, olimpiskās bronzas medaļas ieguvējs (miris 1947. gadā)
 1888. gads — Frīdrihs Briedis, latviešu strēlnieku pulkvedis (miris 1918. gadā)
 1889. gads — Anna Ahmatova (Анна Ахматова), krievu dzejniece (mirusi 1966. gadā)
 1894. gads — Eduards VIII (Edward VIII), Lielbritānijas un Ziemeļīrijas karalis (miris 1972. gadā)
 1912. gads — Alans Tjūrings (Alan Turing), angļu matemātiķis (miris 1954. gadā)
 1923. gads — Žermēna Heine-Vāgnere, latviešu dziedātāja (mirusi 2017. gadā)
 1930. gads — Donns Aisels (Donn F. Eisele), ASV kosmonauts (miris 1987. gadā)
 1936. gads — Kosts Simitis (Κώστας Σημίτης), Grieķijas premjerministrs 
 1937. gads — Marti Ahtisāri (Martti Ahtisaari), somu politiķis (miris 2023. gadā)
 1943. gads:
 Džeimss Levains (James Levine), ASV diriģents (miris 2021. gadā)
 Vints Serfs (Vint Cerf), ASV datorzinātnieks
 1957. gads — Frānsisa Makdormanda (Frances McDormand), amerikāņu aktrise
 1960. gads — Jānis Reiniks, Latvijas policijas ģenerālis, Drošības policijas priekšnieks
 1965. gads — Valērijs Meladze (Валерий Меладзе), krievu popmūziķis
 1972. gads — Zinedins Zidāns (Zinedine Zidane), Francijas futbolists
 1973. gads — Marija Naumova, latviešu dziedātāja
 1974. gads — Džoels Edžertons (Joel Edgerton), austrāliešu aktieris un kinorežisors
 1975. gads — Krišjānis Peters, Latvijas politiķis (miris (2014. gadā)
 1980. gads — Toni Mortensons (Tony Mårtensson), zviedru hokejists
 1984. gads — Duffy, (īstajā vārdā Eimija Dafija, Aimee Duffy), velsiešu dziedātāja

Miruši 
 79. gads — Vespasiāns (Vespasianus), Romas imperators (dzimis 9. gadā)
 1290. gads — Henriks IV (Henryk IV), Polijas kņazs (dzimis 1257. vai 1258. gadā)
 1817. gads — Teroiņa de Merikūra (Theroigne de Mericourt), franču sieviešu kustības līdere (dzimusi 1762. gadā)
 1918. gads — Harijs Džefersons (Harry Jefferson), britu burātājs (dzimis 1849. gadā)
 1928. gads — Konstantīns Pēkšēns, latviešu arhitekts (dzimis 1859. gadā)
 1933. gads — Albērs Šampudrī (Albert Champoudry), franču vieglatlēts un olimpiskās sudraba medaļas ieguvējs (dzimis 1880. gadā)
 1941. gads:
 Meletijs Kaļistratovs (Мелетий Каллистратов), Latvijas krievu politiķis (dzimis 1896. gadā)
 Kārlis Ozols, Latvijas diplomāts, publicists (dzimis 1882. gadā)
 1944. gads — Pauls Šīmanis (Paul Schiemann), vācbaltiešu politiķis (dzimis 1876. gadā)
 1955. gads — Františeks Janda-Suks (František Janda-Suk), čehu vieglatlēts un olimpiskās sudraba medaļas ieguvējs (dzimis 1878. gadā)
 1996. gads — Andreass Papandreu (Andreas Papandreou), Grieķijas premjerministrs (dzimis 1919. gadā)

Svētku un atzīmējamās dienas 
 Tēva diena (Polija, Nikaragva un Uganda)
 Uzvaras diena (Igaunija)
 Zāļu diena, arī Līgo diena (Latvija)

Jūnijs